title: Aturada cardiorespiratoria
text: L' aturada cardiaca ye quan o corazón deixa de traquiar. En aturar-se lo corazón, tamién s'atura la respiración immediatament dimpués, u dinantis (causa cheneralment respiratoria de l'ature cardiaco), per ixo se charra tamién d' aturada cardiorespiratoria.
  
  Ye una emerchencia medica que, sin una intervención medica immediata, provocará la muerte cardiaca en qüestión de menutos. S'amenesta reanimación cardiopulmonar (RCP) y posiblement desfibrilación dica que se pueda proporcionar un tractamiento adicional. L'aturada cardiaca da como resultau una perda rapida d'a conoixencia y la respiración puede estar anormal u estar absent.
  
  Si bien l'aturada cardiaca puede estar causau per un ataque cardiaco u una insuficiencia cardiaca, istos no son lo mesmo, y en 15 a 25 % d'os casos, i hai una causa no cardiaca. Qualques personas pueden experimentar dolor en o peito, dificultat pa alentar, ansias, freqüencia cardiaca elevada y una sensación de mareyo immediatament antis de sufrir una aturada cardíaca.
  
  A causa mas común d'aturada cardiaca ye un problema cardiaco subchacent, como la malotía d'as arterias coronarias, que disminuye a cantidat de sangre oxichenada que irriga lo musclo cardiaco.
  
  Referencias 
  
  Malautías d'o sistema circulatorio